Република БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 21

от заседание на Комисия ”Професионална квалификация и 
информационни технологии”,
проведено на 25.07.2022 г.

Днес, 25.07.2022 г. /понеделник/ от 10:30 часа се проведе заседание на Kомисия “Професионална квалификация и информационни технологии”, в състав:

ПРЕДСЕДАТЕЛ:

ЧЛЕНОВЕ:	КАЛИНА ЧАПКЪНОВА

БОЯН НОВАНСКИ 
ГЕРГАНА МУТАФОВА 
ДАНИЕЛА МАРЧЕВА - отсъства
СВЕТЛАНА БОШНАКОВА
СЕВДАЛИН МАВРОВ - отсъства	

Мирослава Чирпъкова – началник отдел „ЕИСС“ в дирекция „ИТСС“ и Георги Бошнаков – главен експерт в отдел „ИО“, дирекция „ИТСС“, Венцислав Василев – главен експерт – информационни системи в отдел „ИО“, дирекция „ИТСС“ и Емилия Петкова – главен експерт в отдел „ЕИСС“.

1.	Писмо от министъра на електронното управление относно съгласуване на информационната система за избор на членове на Висшия съдебен съвет съгласно чл.360б от Закона за съдебната власт. 

Комисия „Професионална квалификация и
информационни технологии”
Р Е Ш И :

	1.1. ИЗПРАЩА материалите на т.1.1., ведно с доклада, изготвен от Георги Бошнаков – главен експерт в отдел „ИО“ на Комисията по правни въпроси и след произнасяне от комисията, с оглед обективност, публичност и прозрачност, КПКИТ да публикува материалите, чието публикуване не противоречи на закона, на сайта на ВСС.

2.	Писмо от административния ръководител на Специализирания наказателен съд относно движение на електронните дела в ЕИСС във връзка със закриването на съда.

Комисия „Професионална квалификация и
информационни технологии”
Р Е Ш И :
	
	2.1. ОСТАВЯ БЕЗ РАЗГЛЕЖДАНЕ запитването от административния ръководител на Специализирания наказателен съд относно движение на електронните дела в ЕИСС.

2.2. ИЗПРАЩА решението по т. 2.1. на административния ръководител на Специализирания наказателен съд, за сведение.

3.	Искане от административния ръководител на Районен съд – Севлиево за отпускане на финансови средства за закупуване на 4 бр. документни скенери.

Комисия „Професионална квалификация и
информационни технологии”
Р Е Ш И :
	
3.1. Искането от административния ръководител на Районен съд – Севлиево за отпускане на финансови средства за закупуване на 4 бр. документни скенери на стойност 6480 лв. с ДДС, е нецелесъобразно.

3.2. ИЗПРАЩА решението по т. 3.1. на административния ръководител на Районен съд – Севлиево, за сведение.

4.	Искане от административния ръководител на Районен съд – Горна Оряховица за увеличаване на бюджетната сметка  за 2022 година, параграф 10-15 „Материали“ за подмяна на видеокамерите на сградата.

Комисия „Професионална квалификация и
информационни технологии”
Р Е Ш И :
	
4.1. ИЗПРАЩА искането от административния ръководител на Районен съд – Горна Оряховица на Комисия „Управление на собствеността“, за разглеждане и произнасяне, както и за съгласуване с Главна дирекция „Охрана“ към Министерство на правосъдието.

5.	Искане от административния ръководител на Районен съд – Айтос за осигуряване на средства за внедряване, обучение на потребителите и едногодишна програмна поддръжка на 2/два/допълнителни модула: 1. „JesEDelivery“ /Електронен обмен чрез ССЕВ/; 2. Електронни справки чрез   RegIX към програмен продукт „JES“ за нуждите на Държавен съдебен изпълнител при Районен съд – Айтос.

Комисия „Професионална квалификация и
информационни технологии”
Р Е Ш И :
	
5.1. НЕ ВЪЗРАЗЯВА да бъдат въведени 2 /два/ допълнителни модула: „JesEDelivery“ /Електронен обмен чрез ССЕВ/ и Електронни справки чрез RegIX към програмен продукт „JES“ за нуждите на Държавен съдебен изпълнител при Районен съд – Айтос, като разходите да са за сметка на съда.

5.2. ИЗПРАЩА решението по т. 5.1., ведно с мотивиран доклад на Комисия „Бюджет и финанси“ към Пленума на ВСС, по компетентност.

6.	Искане от административния ръководител на Районен съд – Айтос за осигуряване на средства за закупуване на техника в съответствие с процедурни правила относно придобиването на хардуер и софтуер по протокол № 23 от 05.06.2014 г., д.т. 53 от заседание на КПКИТ.

Комисия „Професионална квалификация и
информационни технологии”
Р Е Ш И :
	
	6.1. Искането от административния ръководител на Районен съд – Айтос за осигуряване на средства за закупуване на 1 бр. компютърна конфигурация, конфигурация с единична стойност 1995,60 лв. с ДДС, е нецелесъобразно.

	6.2. Искането от административния ръководител за осигуряване на средства за закупуване на 10 бр. компютърна конфигурация с единична стойност 1995,60 лв. с ДДС; 1 бр. МФУ на стойност 429,00 лв. с ДДС и 1 бр. персонален UPS на стойност 133,80 лв. с ДДС за нуждите на новоразкрита щатна бройка на обща стойност 2558,40 лв. с ДДС, е целесъобразно.

6.3. ИЗПРАЩА решението по т. 6.1. на административния ръководител на Районен съд – Айтос, за сведение.

6.4. ИЗПРАЩА решението по т. 6.2., ведно с мотивиран доклад на Комисия „Бюджет и финанси“ към Пленума на ВСС, по компетентност.

7.	Искане от и. ф. административен ръководител на Районен съд – Гоце Делчев за закупуване на климатик за сървърно помещение.

Комисия „Професионална квалификация и
информационни технологии”
Р Е Ш И :
	
7.1. Искането на и.ф. административен ръководител на Районен съд – Гоце Делчев за закупуване на климатик за сървърно помещение на стойност 2850,00 лв. с ДДС, е целесъобразно.

7.2. ИЗПРАЩА решението по т. 7.1. ведно с мотивиран доклад на Комисия „Бюджет и финанси“ към Пленума на ВСС, по компетентност.

8.	Искане от административния ръководител на Районен съд – Генерал Тошево за отпускане на финансови средства за закупуване на сървър, система за съхранение (NAS), комутатор и лиценз за операционна система Widows server 2019 Standart, за сървърно помещение.

Комисия „Професионална квалификация и
информационни технологии”
Р Е Ш И :
	
8.1. ВРЪЩА искането от административния ръководител на Районен съд – Генерал Тошево за осигуряване на средства за закупуване на 1 бр. сървър „среден клас“ на стойност 7980,00 лв. с ДДС и Widows server 2019 на стойност 1698,00 лв. с ДДС, за провеждане на проучване и намиране на оферти за по - нисък клас сървър /до 5000 лв./.

8.2. Искането от административния ръководител на Районен съд – Генерал Тошево за осигуряване на средства за закупуване на комутатор – 48 портов на стойност 1218,00 лв. с ДДС, Upgrade RAM памет на стойност 3180,00 лв. с ДДС, система за съхранение на данни на стойност 5964,00 лв. с ДДС – всичко на обща стойност 10362,00 лв. с ДДС, е целесъобразно.

8.3. ИЗПРАЩА решението по т. 8.2. ведно с мотивиран доклад на Комисия „Бюджет и финанси“ към Пленума на ВСС, по компетентност.

8.4. ИЗПРАЩА решението по т. 8.1. на административния ръководител на Районен съд – Генерал Тошево, за сведение и изпълнение.

9.	 Искане от административния ръководител на Районен съд – Генерал Тошево за отпускане на финансови средства за закупуване на климатици за работни помещения, съдебни зали и сървърно помещение.

Комисия „Професионална квалификация и
информационни технологии”
Р Е Ш И :
	
 	9.1. Искането от административния ръководител за осигуряване на средства за закупуване на климатик за сървърно помещение 12000 BTU на стойност 2800 лв. с ДДС - е целесъобразно. 
9.2. Изпраща искането за останалата част от климатици за работни помещения и съдебни зали, по компетентност, към комисия “Бюджет и финанси”. 

ДОПЪЛНИТЕЛНИ ТОЧКИ

10.	 Писмо от административния ръководител на  Районен съд – Кърджали относно констатиран проблем при разпределение на делата в ЕИСС.

Комисия „Професионална квалификация и
информационни технологии”
Р Е Ш И :

	10.1. ИЗПРАЩА  писмо  вх. № ВСС-10492/15.07.2022 г. до изпълнителя „Информационно обслужване“ АД за извършване на проверка за случайното разпределение на дела в ЕИСС по-конкретно в групите „Заповедно производство“ и „Граждански дела“ за Районен съд – Кърджали.

11.	Писмо от министерство на правосъдието относно възникнали проблеми при миграция на данните от базите на бюрата за съдимост при районните съдилища в Централизираната автоматизирана информационна система „Съдебен статус“.

Комисия „Професионална квалификация и
информационни технологии”
Р Е Ш И :

	11.1. ИЗПРАЩА на председателите на районните съдилища писмото от министерство на правосъдието, ведно с приложените към него материали за отстраняване на недостатъците и изпращане на необходимата информация, в посочения срок. 

				ПРЕДСЕДАТЕЛ НА КОМИСИЯ 
”ПРОФЕСИОНАЛНА КВАЛИФИКАЦИЯ И
ИНФОРМАЦИОННИ ТЕХНОЛОГИИ”: /п/

/КАЛИНА ЧАПКЪНОВА/